Jim (Huckleberry Finn)

Jim er en av to fiktive figurer som opptrer i romanen Huckleberry Finn av Mark Twain. Romanen bygger rundt Huckleberry Finns reise nedover Mississippi i tiden før den amerikanske borgerkrigen. Jim er en voksen afroamerikansk slave som har rømt fra eieren sin og forsøker å komme seg til nordstatene, hvor slaveriet er avskaffet. Huckleberry Finn er en 14 år gammel hvit gutt som etter å ha blitt kjent med Jim bestemmer seg for å hjelpe ham å rømme.

Jims språk er skrevet i hans sosiolekt, og han har vært gjenstand for en rekke akademiske studierLisa Cohen Minnick, «Jim's language and the issue of race in Huckleberry Finn», Language & Literature 10.2 (Mai 2001): 111-118.Raphaell Berthele, «Translating African-American Vernacular English into German: The problem of 'Jim' in Mark Twain's Huckleberry Finn», Journal of Sociolinguistics 4.4 (Nov 2000): 588-613.  Jim er en enkel person som stoler på andre. Samtidig hjelper hans jordnære natur ham å velge rett flere ganger. Han skjønner at «hertugen» og «kongen» som opptrer i romanen er svindlere. Jim blir en slags farsfigur for Huckleberry, som står i kontrast til Huckleberrys voldelige og alkoholiserte far.

Selv om Huckleberry Finn presenterer rømte slaver på en sympatisk måte og er kritisk til slaverietMatthew Guinn, «Review of The Jim Dilemma: Reading Race in Huckleberry Finn», Southern Quarterly 37.2 (Vinter 1999): 175-6., har romanen fra det 20. århundre blitt kritisert for en stereotyp fremstilling av JimStephen Railton, «Jim and Mark Twain: What Do Dey Stan' For?» Virginia Quarterly Review 63 (1987).

Figuren Jim kan være basert på Mark Twains butler George Griffin.

Referanser

Kategori:Slaveri i USA
Kategori:Litterære figurer